Buhari yayi maganar farko daga Landan bayan rikici ya kaure a Gombe
Rikicin Gombe: Shugaba Buhari ya nuna matukar alhini da takaici
a year ago 79 views by Muhammad Malumfashi
Labari ya zo mana a cikin jiya cewa shugaba Muhammadu Buhari ya aiko ta’aziyyarsa ta musamman a game da wasu Bayin Allah; maza da kuma ‘yan mata da aka kashe a cikin Garin Gombe kwanaki.
Idan ba ku manta ba, a jiya Asabar 27 ga Watan Afrilu rikici ya nemi ya barke a jihar Gombe, yayin da ake kokarin yin jana’izar wasu mutum 9 da aka kashe a lokacin bikin Easter da aka yi a makonnin da su ka shude a fadin Duniya..
Shugaba Muhammadu Buhari, wanda yanzu yana Birnin Landan a kasar Ingila, ya fito yayi magana a game da wannan rashi da aka yi, shugaban kasar ta bakin Hadiminsa yace sam bai ji dadin wannan abin takaici da ya auku ba.
Shugaban kasar yayi wannan jawabi ne ta bakin Mai magana da yawunsa, Malam Garba Shehu. A jawabin na Garba Shehu, shugaban kasar ya nuna jimaminsa inda yace daukacin al’ummar kasar su na makokin wannan abu da ya faru.
KU KARANTA: Ya kashe Matar Maigidansa saboda an kore sa daga aiki
Gwamnatin jihar Gombe ta hana yawo a Gari bayan rikici ya barke
Shugaba Buhari ya kuma yi addu’a ga wadanda wannan rashi ya auku a gare su, da Ubangiji ya ba su karfin juriya da hakuri a wannan lokaci na takaici. Kusan wannan ne jawabin shugaban kasar na farko bayan barin sa Najeriya.
A jiya an samu takaddama wajen bizne wadannan mutane da aka kashe bayan da masu jana’izar su ka rufe hanyoyin cikin Garin Gombe, wannan ya jawo jama’a su buda hanyoyin da karfin tsiya, har kuma lamarin ya kai ga rikici.
Buhari ya nuna matukar mamakin da jin labarin cewa har ta kai an sa takunkumin fita a Birnin Gombe bayan abin da ya auku jiya. Shugaban kasar ya nemi jami’an tsaro su tashi tsaye wajen ganin an wanzar da zaman lafiya a jihar.
Gombe StateHausa NewsDawowar Shugaba BuhariRikicin AddiniIbrahim Dankwambo
34 minutes ago 477 views
57 minutes ago 12338 views
4 hours ago 9515 views
6 hours ago 14742 views
45 minutes ago 1193 views
8 hours ago 6248 views
Yadda Jama'a su ka taya Melaye murnar kammala karatu a bikin ABU Zaria